Universal Declaration of Human Rights 

I ka la 10 o Dekemapa, M.H. 1948, ua ho'oholo a kaukala ka 'Aha 'Olelo o Na 
Aupuni Hui Pu 'la i ka Ho'ike No Na Pono Kanaka O Ke Ao Nei, ka palapala 
holo'oko'a ho'i e ho'ike ia ana ma na 'ao'ao ma lalo iho nei. Ma muli o keia hana 
kuikawa, ua kuahaua ka 'Aha 'Olelo i na Lala e ho'olaha i ka 'olelo o ka Ho'ike "e 
ho'olaha, ho'ike'ike, kukala leo, a e kako'o 'ia aku ma na kula a me na wahi 
ho'ona'auao 'e a'e, me ka ho'okae 'ole aku i ke kulana politika o na aupuni a me 
na panala'au." 

OLELO MUA 

'Oiai, 'o ka ho'omaopop 'ana i ka hanohano, a me na pono kTvila i kau like ma 

luna o na pua apau loa o ka 'ohana kanaka ke kumu kahua o ke ku'oko'a, ke 

kaulike, a me ka maluhia o ka honua, a 

'Oiai, 'o ka hehiku a me ka ho'owahawaha i ka pono kTvila o ke kanaka ke kumu 

o ka hana loko'ino, ka mea ho'i i pi'i ai ka inaina o ka luna'ikehala o kanaka, a ua 

kukala la ho'i ka wehena o ke ao e noo ia na maka 'ainana apau me ke ku'oko'a 

o ka olelo a me ka mana'o, me ka maka'u 'ole, a 

'Oiai, he mea nui ka ho'opakele 'ana o ke kanawai i na pono kTvila o kanaka, ina 

ho pono no e imi i ke ala o ke kipi 'ana i ka haina a me ka ho'oluhi hewa wale, a 

'Oiai, he mea nui ka ho'oko 'ana i ka pili aloha ma waena o na aupuni, a 

'Oiai, ua ho'oia ka po'e o Na Aupuni Hui Pu la ma o ka Palapala Ho'ohui la, i ka 

hilina'i i ke kumu kahua o na pono kTvila o kanaka, i ka hanohano a me ka waiwai 

o kanaka, a me ke kau like 'ana o na pono kTvila ma luna o ke kane a me ka 

wahine, a i ho'oholo ho'i e alu like i ka ho'opi'i 'ana i ke kulana o ka nohona 

kanaka o ke ao noa a, 

'Oiai, ua ho'ohiki Na Aupuni Lala i ka lakou 'olelo e ho'oko, ma ke alu like 'ana 

me Na Aupuni Hui Pu la, ka paipai 'ana i ke ao kanaka e mahalo i ke kumu 

kahua pa'a o na pono kTvila kanaka, 



'Oiai, 'o ka ho'omaopopo like 'ana i keia mau pono klvila ka mea nui e ko ai keia 
'olelo ho'ohiki, 

No laila, ke KUAHAUA nei KA 'AHA 'OLELO, 'o ka HO'IKE I NA PONO KIVILA O 
KE AO NEI ka pae ho'ohalikelike, kahi e pi'i like ai na lahui a me na aupuni apau 
loa, i ku keia kanaka, keia kanaka, a me keia hui, keia hui, me ka ho'omaopopo 
mau i keia Ho'ike, ma o ka ho'ona'auao 'ana, i ho'ihi'ihi 'ia na pono klvila ma ke 
ala e holumua ai ke aupuni, a i waena ho'i o na aupuni, a pa'a pono ka 'ike a i 
ho'oko 'ia ho'i e na Aupuni Lala a me ka po'e o na panala'au e noho ana i ka 
malu o lakou. 

Pauku 1 

Hanau ku'oko'a 'ia na kanaka apau loa, a ua kau like ka hanohano a me na pono 
klvila ma luna o kakou pakahi. Ua ku'u mai ka no'ono'o pono a me ka 'ike pono 
ma luna o kakou, no laila, e aloha kakou kekahi i kekahi. 

Pauku 2 

Ua noa i na kanaka apau loa na pono klvila i helu 'ia ma keia Ho'ike, me ka 
ho'okae 'ole i ka lahui, i ka wai ho'olu'u o ka 'ili, i ke kane a i 'ole ka wahine ka 
'olelo, ka ho'omana, ka mana'o politika a me na mana'o 'e a'e, ka 'aina a pilina 
paha i hanau 'ia ai, ka waiwai, ke kulana hanauna a me na kulana 'e a'e. Eia ho'i, 
'a'ole e ho'okae 'ia ke kanaka ma muli o ke kulana politika a me ke kuleana 
kuloko a kuwaho ho'i o kona aupuni nona mai 'o ia, ina paha he aupuni kG'oko'a 
he 'aina noho kahu 'ia, a i 'ole ho'i he 'aina i kaupalena 'ia kona ku'oko'a 'ana. 

Pauku 3 

Ua noa i na kanaka apau ke ola, ka mohalu, a me ka maluhia. 

Pauku 4 



'A'ole e noho kaua kaupa'a ke kanaka; ua papa la ka noho kaua kuapa'a, a me 
ka ho'okuapa'a 'ana ma na 'ano apau loa. 

Pauku 5 

TVole e ho'omainoino ( ia ke kanaka, 'a'ole ho'i e ho'opa'i 'ino ia ke kanaka i ku 
like 'ole i ke kulana kanaka. 

Pauku 6 

E 'ike 'ia na kanaka ma na wahi apau, he kanaka i ka malu o ke kanawai. 

Pauku 7 

Ua kau like ke kanawai ma luna o na kanaka apau, a e palekana 'ia e ke kanawai 
me ka ho'okae 'ole. Ua palekana 'ia na kanaka i ka ho'okae 'ole 'ia, i papa 'ia e 
keia Ho'ike, a ua palekana 'ia ho'i i ka mea e ho'eu'eu ana i ka ho'okae. 

Pauku 8 

Ua noa i na kanaka apau ka ho'oponopono 'ia 'ana e ka 'aha lunakanawai 
makaukau o ke aupuni, o na hana a 'a'e ana i kona pono klvila i ho'ike 'ia ma ke 
kumukanawai. 

Pauku 9 

'A'ole e hopu, ho'opa'ahao, a ho'okuewa wale 'ia ke kanaka me ke kumu 'ole. 

Pauku 10 

Ua noa i na kanaka apau e ho'okolokolo pono 'ia i mua o ka lehulehu e ka 'aha 
lunakanawai ku'oko'a a kaulike ho'i, no ka ho'oholo 'ana i ka pono klvila a me ke 
kuleana, a me na mea i ho'opi'i 'ia ia ia. 

Pauku 1 1 



1. Ua noa i na kanaka apau i ho'opa'i 'ia no ke kalaima, ka no'ono'o 'ana i 
kona hewa 'ole, a ho'oia pono la kona 'a'e i ke kanawai, ma ka 
ho'okolokolo 'ana i mua o ka lehulehu, a i malama ia ho'i na mea apau e 
pono ai kona 'ao'ao kuplae. 

2. 'A'ole e ho'opa'i kalaima 'ia ke kanaka i helu 'ole 'ia kana hana he kalaima 
ma ke kanawai aupuni a i 'ole ma ke kanawai ma waena o na aupuni i ka 
wa i hana 'ia ai. 'A'ole ho'i e ho'oi 'ia aku ka ho'opa'i ma luna o ka ho'opa'i 
e ku ana i ka wa i hana 'ia ai ke kalaima. 

Pauku 12 

'A 'ole e 'ake'ake'a kumu 'ole 'ia na mea pilikino, ka 'ohana, ka home, a me ka 
ho'olaha 'ike o ke kanaka, 'a'ole ho'i e ho'ahewa wale 'ia kona hanohano a me 
kona kulana. Ua noa i na kanaka apau ka palekana o ke kanawai i ke 'ake'ake'a 
a me ka ho'ahewa wale 'ia. 

Pauku 13 

1 . Ua noa i na kanaka apau ka pono klvila o ka hele a noho 'ana ma loko o 
ka palena o ke aupuni. 

2. Ua noa i na kanaka apau ka ha'alele 'ana i keia aupuni, keia aupuni, a me 
kona aupuni iho, a ua noa ka ho'i 'ana i kona aupuni. 

Pauku 14 

1. Ua noa i na kanaka apau ka 'imi 'ana i na aupuni pu'uhonua, kahi e noho 
maluhia ai. 

2. E 'au'a 'ia keia pono klvila o ke kanaka i ho'opa'i 'ia no ka hewa i pili 'ole i 
ka politika, a me ka hewa i ku'e 'e i ka pahuhopu a me na loina o Na 
Aupuni Hui Pu 'la. 

Pauku 15 



1 . Ua noa i na kanaka apau ka noho 'ana maka'ainana o ke aupuni. 

2. 'A'ole e 'au'a wale la ka noho 'ana maka'ainana o ke kanaka, a 'a'ole ho'i 
e 'au'a la ka noho 'ana he maka'ainana o kekahi aupuni 'e aku. 

Pauku 16 

1 . Ua noa i na kane a me na wahine i lawa ai na makahiki, ka male 'ana a 
me ka ho'okumu 'ana i 'ohana, me ke kaupalena 'ole 'ia ma muli o ko laua 
lahui, ke aupuni, a i 'ole ko laua ho'omana. Ua kau like na pono klvila male 
i ka noho male 'ana, a me ka wa e pau ai ka noho male 'ana. 

2. E male na kanaka wale no i koho la'ela'e e noho male. 

3. 'O ka 'ohana ke kumu pa'a o ke kaiaulu kanaka, a ua noa i ka 'ohana ka 
palekana o ke kaiaulu a me ke aupuni. 

Pauku 17 

1 . Ua noa i na kanaka apau ka 'ona ho'okahi 'ana i ka waiwai, a me ka 'ona 
pu 'ana ho'i me na kanaka 'e a'e. 

2. 'A 'ole e 'au'a kumu 'ole 'ia ka waiwai lewa a waiwai pa'a paha o ke 
kanaka. 

Pauku 18 

Ua noa i na kanaka apau ke ku'oko'a o ka mana'o, ka luna'ikehala, a me ka 
ho'omana; ua noa no ho'i ka ho'ololi 'ana i kona ho'omana a i 'ole kona mana'o, 
a ua noa ho'i i ke kanaka ho'okahi, a i 'ole na kanaka he nui ka ho'ike 'ana i ka 
paulele i ka ho'omana, i mua o ka lehulehu a i 'ole ma kahi ka'awale, ma o ke a'o 
a me ka haipule 'ana i kona akua. 

Pauku 19 

Ua noa i na kanaka apau ke ku'oko'a o ka mana'o a me ka ho'ike 'ana i ka 
mana'o; 'a'ole ho'i e ho'opilikia 'ia, a ua noa ho'i ka 'imi, ka loa'a, a me ka 



ho'olaha 'ana aku i ka Ike ma na 'ano apau, a i '6 aku ho'i o na palena 'aina 
apau. 

Pauku 20 

1 . Ua noa i na kanaka apau ka hui maluhia 'ana me na kanaka 'e a'e. 

2. 'A'ole e koi la ke kanaka e komo i ka hui. 

Pauku 21 

1 . Ua noa i na kanaka apau ke komo 'ana i ka hana a kona aupuni ma ona 
la, a i 'ole ma o ka 'elele i koho la'ela'e 'ia. 

2. Ua noa i na kanaka apau ke kokua o ke aupuni i ho'okumu la no na 
maka'ainana. 

3. 'O ke kauoha a ka lehulehu ke kumu o ka mana aupuni; e kauoha 'ia ka 
Tini o ka lehulehu ma o ke koho paloka 'ana i malama maoli 'ia i kela wa, 
keia wa; ua noa i na kanaka apau loa ke koho malu 'ana i 'ole ma ke 
ka'ina hana i kulike a ku'oko'a. 

Pauku 22 

Ua noa i na kanaka apau, na lala ho'i o ke kaiaulu, ka pono o ka lawelawe 
malama ola i ho'oko 'ia ai ho'i, ma ke kako'o 'ana o ke aupuni, a me ke kako'o 
'ana o na aupuni 'e a'e, a i kulike me ka waiwai o ke aupuni, a me na pono a me 
na loina pa'a mau o ke kaiaulu, no ka hanohano o ke kanaka a me kona ulu 
la'ela'e 'ana. 

Pauku 23 

1 . Ua noa i na kanaka apau ka pono klvila o ka hana, ke 'ano kupono o ka 
hana, a me ka palekana i ka nele i ka hana 'ole. 

2. Ua noa i na kanaka apau, me ka ho'okae 'ole, ka uku ho'okahi i kulike i ka 
hana ho'okahi. 



3. Ua noa i na kanaka hana apau ka uku kaulike e pono ai ka noho 'ana ona 
a me kona 'ohana i ku i ka hanohano kanaka, a ina he pono, e kGpale la e 
ka lawelawe kaiaulu. 

4. Ua noa i na kanaka apau ka ho'okumu a me ke komo 'ana i na uniona 
kalepa i palekana ai kona pono. 

Pauku 24 

Ua noa i na kanaka apau ka ho'omaha a me ka luana 'ana, a me na hola hana i 
kaupalena pono 'ia, a e uku ia o ia no kekahi mau la nui o ka makahiki. 

Pauku 25 

1 . Ua noa i na kanaka apau ke kulana nohona e pono ai ke ola ona a me 
kona 'ohana, 'o ia ho'i, 'o ka mea 'ai, ka lole, ka hale, ka lawelawe olakino, 
a me na lawelawe kaiaulu e pono ai, a e malama 'ia ho'i i ka wa po'ino o 
ka nele i ka hana 'ole ka ma'i, ke klna, ka nohona kane make o na wahine, 
ka wa 'elemakule, a me na po'ino 'e a'e e kau mai ana i hiki 'ole ke 'alo 
a'e. 

2. Ua noa i ka noho 'ana makuahine a me ka noho 'ana kamali'i ke kokua 
kuikawa. E palekana ia na keiki apau loa i hanau ia mai e na makau male 
a male 'ole paha. 

Pauku 26 

1. Ua noa i na kanaka apau ka ho'ona'auao 'ana. E manuahi ka ho'ona'auao 
'ana, ma ka li'ilii loa, ma ke kula ha'aha'a a me na paepae kahua o ka 
ho'ona'auao. He koina pa'a ka ho'ona'auao 'ana ma ke kula ha'aha'a. E 
noa ka ho'ona'auao 'ana i na oihana loea like 'ole, a e noa no ho'i ke 
kulanui i na kanaka apau i makaukau. 

2. E kalele ka ho'ona'auao 'ana i ka ulu kupono 'ana o ke kanaka, a me ka 
ho'oikaika 'ana i ka mahalo i ka pono klvila apau o kanaka. E paipai ia ka 



ho'omaopopo le'a, ke ahonui, a me ka pili aloha i waena o na aupuni, na 
hui pili koko a me na hui ho'omana, a e ho'oholumua i ka hana o Na 
Aupuni Hui PG la no ka malama 'ana i ka maluhia. 
3. Ua noa i na makua ke koho mua 'ana i ke 'ano o ka ho'ona'auao 'ana i ka 
laua mau keiki. 

Pauku 27 

1 . Ua noa i na kanaka apau ke komo 'ana i ka nohona ku'una o ke kaiaulu, 
ka luana 'ana i na mea no'eau, a me ke ka'ana like 'ana i ka loa'a mai o ka 
holumua 'epekema. 

2. Ua noa i na kanaka apau ka palekana 'ana i na pono e loa'a mai ana mai 
ka hana 'epekema, ka palapala, a i 'ole ka mea no'eau ana i haku ai. 

Pauku 28 

Ua noa i na kanaka apau ka nohona i ho'onohonoho 'ia ma kona aupuni a me na 
aupuni apau, kahi e ko ai na pono i helu ia ma keia Ho'ike. 

Pauku 29 

1 . He kuleana ko na kanaka apau i kona kaiaulu, kahi e ulu ai ke kanaka me 
ke ku'oko'a. 

2. I ka ho'oko 'ana i na pono kTvila, e 'ae na kanaka apau i na palena wale no 
i ho'okau ia e ke kanawai no ka malama 'ana i ka ho'omaopopo pono a 
me ka mahalo aku i na pono kTvila o ha'i, i ku i ka pono a me ka maluhia o 
ke aupuni o ka lehulehu. 

3. 'A'ole loa e lilo keia mau pono kTvila i mea e ku'e'e ana i ka pahuhopu a 
me na loina o Na Aupuni Hui PG ia. 

Pauku 30 



TVole loa e kuhikuhi la na mea o keia Ho'ike he mail mea kokua i ke Aupuni, ka 
hui, a i 'ole ke kanaka, ma ke komo 'ana a i 'ole ma ka ho'oko 'ana i ka hana 
nona ka mana'o e luku wale i na pono klvila i helu 'ia mai ma luna a'e nei. 



